Alyaska səmasında iki təyyarə toqquşub - AZƏRTAC – Azərbaycan Dövlət İnformasiya Agentliyi
Alyaska səmasında iki təyyarə toqquşub 01.09.2016 [11:53] A+
ABŞ-ın Alyaska ştatında iki yüngül mühərrikli təyyarənin havada toqquşması nəticəsində 5 nəfər həlak olub.
AZƏRTAC Anadolu informasiya agentliyinə istinadla xəbər verir ki, alınan məlumata əsasən, göyərtəsində 3 nəfərin olduğu “Cessna 208 Caravan” tipli təyyarə və göyərtəsində 2 nəfərin olduğu “Piper PA-18 Super Cub” tipli təyyarə ilə eyni vaxtda əlaqə kəsilib. Axtarışlar nəticəsində Bethel şəhərindən təxminən 100 kilometr şimalda hər iki təyyarənin qalıqları və 5 cəsəd aşkarlanıb.
Qəzanın baş verdiyi vaxt havanın buludsuz olduğu və hadisənin baş vermə səbəblərinin hələ müəyyənləşmədiyi bildirilir. AZERTAG.AZ :Alyaska səmasında iki təyyarə toqquşub